ఏడాదిలోనే చిట్టడివి!
- May 14, 2020 , 03:06:46
రామగుండం ఎన్టీపీసీలో'మియావాకి' అమలు
అర్బన్‌ ఫారెస్టు ఏర్పాటువిజయవంతం
హైదరాబాద్‌, నమస్తే తెలంగాణ: తక్కువ జాగలో ఎక్కువ మొక్కలు పెంచి చిట్టడివిగా మార్చేందుకు తెలంగాణ అటవీశాఖ చేపట్టిన వినూత్న ప్రయోగం విజయవంతమైంది. పట్టణప్రాంతాల్లో చిన్న అడవులను సృష్టించేందుకు మియావాకి అనే సరికొత్త విధానంతో వేసిన తొలి అడుగు సత్ఫలితాలిచ్చింది. రామగుండం పట్టణంలో చేపట్టిన పైలట్‌ ప్రాజెక్టు హరితస్ఫూర్తిని చాటుతున్నది.
53 జాతులు.. 3000 వేల మొక్కలు
తెలంగాణలో మొదటిసారిగా రామగుండం పట్టణంలోని ఎన్టీపీసీకి చెందిన 1,400 చదరపు మీటర్ల విస్తీర్ణంలో పైలట్‌ ప్రాజెక్టుగా మియావాకి విధానం ద్వారా అర్బన్‌ఫారెస్టు ఏర్పాటుకు అటవీశాఖ ప్రయత్నించింది. నాటి పెద్దపల్లి కలెక్టర్‌ దేవసేన చొరవతో ఎన్టీపీసీ.. ఖాళీస్థలంలో అడవిని పెంచడానికి అంగీకరించింది. నేల నాణ్యత, నీటి లభ్యతను పరిశీలించి తగిన మొక్కలను ఎంపికచేశారు. 0.60 మీటర్ల లోతు వరకు గుంతలు తవ్వారు. అందులో ఎరువులు, జీవామృతం తదితరాలను పోశారు. మియావాకి విధానంలో 1,400 చదరపు మీటర్ల స్థలంలో 53 జాతులకు చెందిన 3,000 మొక్కలు నాటారు. ఏడాదిలోగా అవన్నీ ఏపుగా పెరిగాయి. రామగుండం పట్టణంలో అతిపెద్ద చిట్టడివిగా తయారైంది. దీంతో రాష్ట్రంలోని అనేక అర్బన్‌ పార్కుల్లో ప్రస్తుతం ఇదే విధానాన్ని అమలుచేస్తున్నారు. ఉప్పల్‌లోని భాగ్యనగర్‌ నందనవనం, చౌటుప్పల్‌లో అర్బన్‌పార్కు, మేడ్చల్‌లోని ఆక్సిజన్‌ పార్కుల్లోనూ ఈ విధానంలోనే మొక్కలు నాటారు. ఎక్కడ ఖాళీ జాగ కనిపించినా దీన్నే అమలుచేయాలని అటవీశాఖ భావిస్తున్నది.
ఇదీ మియావాకి విధానం
చిన్న పెరడును అడవిగా మార్చే పద్ధతిని జపాన్‌ శాస్త్రవేత్త అకిరా మియావాకి తీసుకొచ్చారు. ఆ శాస్త్రవేత్త పేరుతోనే మియావాకి విధానం అమల్లోకి వచ్చింది. ఈ విధానంతో జపాన్‌లోని చిన్న ప్రాంతాల్లో తక్కువ జాగలో ఎక్కువ మొక్కలు నాటి అడవిని సృష్టించారు.
edaadilone chittadivi!
- May 14, 2020 , 03:06:46
ramagundam enteepeeseelo'miavaki' amalu
arban faarestu erpaatuvijayavantam
hyderabade, namaste telamgaana: takkuva jaagalo ekkuva mokkalu penchi chittadivigaa maarchenduku telamgaana ataveesaakha chepattina vinuutna prayogam vijayavantamaindi. pattanapraantaallo chinna adavulanu srushtinchenduku miavaki ane sarikotta vidhaanamtho vesina toli adugu satphalitaalichindi. ramagundam pattanamlo chepattina pailate praajektu haritasphoortini chaatutunnadi.
53 jaatulu.. 3000 vela mokkalu
telamgaanalo modatisaarigaa ramagundam pattanamlooni enteepeesiki chendina 1,400 chadarapu meaterla vistiirnamlo pailate praajektugaa miavaki vidhaanam dwara arbanfarestu erpaatuku ataveesaakha prayatninchindi. naati peddapalli kalektarke devasena choravatho enteepicy.. khaaliisthalamlo adavini penchadaaniki angeekarinchindi. neela naanhyata, neeti labhyatanu pariseelinchi tagina mokkalanu empikachesaaru. 0.60 meaterla lothu varaku guntalu tavvaaru. andulo eruvulu, jeevaamrutam taditaraalanu posharu. miavaki vidhaanamlo 1,400 chadarapu meaterla sthalamlo 53 jaatulaku chendina 3,000 mokkalu naataaru. edaadilogaa avannee epuga perigaayi. ramagundam pattanamlo atipedda chittadivigaa tayaaraindi. deentho rashtramloni aneka arban paarkullo prastutam ide vidhaanaanni amaluchestunnaru. uppalleni bhagyanagare nandanavanam, choutuppalle arbanparku, medchalloni axisene paarkulloonuu ee vidhaanamloonae mokkalu naataaru. ekkada khaalii jaaga kanipinchinaa deenne amalucheyaalani ataveesaakha bhaavistunnadi.
idhee miavaki vidhaanam
chinna peradunu adavigaa marche paddhatini japan saastravetta akira miavaki teesukochaaru. aa saastravetta peruthone miavaki vidhaanam amalloki vachindi. ee vidhaanamtho japaanloni chinna praantaallo takkuva jaagalo ekkuva mokkalu naati adavini srushtinchaaru.